**НАРОДНО ЧИТАЛИЩЕ ПРОСВЕТА – 1929 С. ДОЛНИ ПАСАРЕЛ**

**С. ДОЛНИ ПАСАРЕЛ 1165 УЛ. ДИМИТЪР СПИСАРЕВСКИ № 10**

**ОТЧЕТ ЗА ДЕЙНОСТТА НА**

**НАРОДНО ЧИТАЛИЩЕ ПРОСВЕТА – 1929 С. ДОЛНИ ПАСАРЕЛ ЗА 2021 г.**

Народно читалище Просвета – 1929 с. Долни Пасарел продължава своята дейност, следвайки утвърдения читалищен устав и реализирането на заложените по културния календар мероприятия, като крайната цел е читалището да се утвърди като естествен център за културно – просветна и творческо – развлекателна дейност.

Впредвид продължаващата епидемиологична обстановка и през 2021 г., не можем да се оплачем от липсващи мероприятия и участия в различни фолклорни събития.

Отпразнуван Бабин ден заедно със самодейците от Танцов състав Пасарелци и Певческата група.

Лазаруване – децата от ДТА „БАГРА” с ръководител Георги Георгиев , представиха обичая на сцената на площад „Петко войвода”, като попяха , поиграха и наричаха за здраве и берекет събралите се зрители.

15.05. ДТА „ БАГРА” се представи отлично с участието си във Фолклорен празник „ С песен и танц в Панчарево”, с. Панчарево

22.05. също отлично представяне на ДТА „БАГРА” в Международен фолклорен фестивал „ Нишавски хоровод” гр. Драгоман

02.06. ДТА „БАГРА” гостува на Шопски събор в кв. „Подуяне” гр. София

12.06. Участие и 3-то място на ДТА”БАГРА” в ХVІІ –ти Фолклорен фестивал с. Лозен

27.06. Фолклорен празник с. Бистрица, отново ДТА „БАГРА”

Безкрайни благодарности на г-н Георги Георгиев художествен ръководител, който се труди неуморно и всеотдайно за това нашето читалище да се развива и върви напред.

17.09. В библиотеката бе представена изложба „София древна и млада”, от книги, картички и пощенски марки.

25.12. Песните и благопожеланията на Коледарската група огласиха селото. Момчетата се справиха чудесно и всички домове бяха посетени и благословени.

От м.10.2021 г. се основа и Танцов клуб „БАГРА”, към който има огромен интерес от млади и средна възраст мъже и жени - ръководител Георги Георгиев

В края на 2021г., се осъществи изграждането на нов санитарен възел, за което Благодарим на г-жа Наталия Александрова – Кмет на с. Долни Пасарел, която не се отказа да търси средства и такива бяха отпуснати от Столичен общински съвет.

Да си пожелаем през новата 2022 година, всички епидемиологични мерки да бъдат премахнати, за да можем да разгърнем целия потенциал за работа с децата и възрастните, да имаме все повече участия и награди, които са огромен стимул за самодейците.

**Секретар**

**НЧ Просвета – 1929 с. Долни Пасарел**

**Росица Филева**